સૂત્રોએ જણાવ્યું હતું કે ફટાકડાના કારણે આગ લાગી હતી. આમ આગના સાચાં કારણ અંગે લોકો પોતપોતાની રીતે હવામાં ગોળીબાર કરી રહ્યા છે. જોકે આ ઘટનાની ગંભીરતાને ધ્યાનમાં રાખીને મુખ્યપ્રધાન ફડનવીસે આગની ઘટનામાં તપાસ કરવાના આદેશ જારી કરી દીધા છે. આપણે આશા રાખીએ કે સત્ય બહાર આવે અને આ ઘટના માટે જવાબદાર લોકો સામે યોગ્ય કાર્યવાહી કરવામાં આવે. આગ લાગવાની ઘટના આવા કાર્યક્રમમાં ઘટી એ જ દર્શાવે છે કે કયાંક કોઇક સ્તરે અક્ષમ્ય બેદરકારી દાખવવામાં આવી હોવી જોઇએ.